Diari Oficial de la Generalitat Valenciana


Sumari del DOGV 9149, del 12-08-2021 (2021/8227)

Informació pública de l'ordre d'edificació del solar siuat al carrer de Gibraltar, 7 i 9.
-----------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8227


Data del document
:   26-07-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme

Informació pública de l'ordre d'edificació del solar siuat al carrer de Gibraltar, 7 i 9. [2021/8227]  
Mitjançant la Resolució GL-3564, de 21 de juny de 2021, la tinenta d'alcalde de Manteniment i Obres d'Infraestructura, Planificació i Gestió Urbana, Relacions Institucionals, en virtut de delegació conferida per la Resolució 134, de 24 de juliol de 2020, ha disposat el següent:  
  
«Primer. Desestimar les al·legacions presentades en data 11 de març de 2021 per la propietat del solar situat al c/ Gibraltar, 9, durant el tràmit d'audiència de l'informe del Servei d'Assessorament Urbanístic i Programació de data 12 de febrer de 2021, pels motius exposats en el fonament jurídic tercer de la present proposta.  
  
Segon. Ordenar l'edificació conjunta als propietaris de les parcel·les situades al carrer de Gibraltar, 7 i 9, amb referències cadastrals 5715129YJ2751F i 5715128YJ2751F, respectivament, per haver superat el termini de dos anys per a edificar indicat en l'article 179 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), i que ha de sol·licitar llicència i prestar garantia en els termes previstos en l'apartat tercer de la part dispositiva de la present proposta.  
Les condicions urbanístiques de les parcel·les l'edificació de les quals s'ordena són les que s'indiquen en l'informe de circumstàncies urbanístiques que consta en l'expedient, que es resumeixen en:  
  
Parcel·la del carrer de Gibraltar, 7:  
Classificació: sòl urbà (SU)  
Qualificació: ENS-2 (1) Eixample  
Superfície: residencial plurifamiliar 204 metres quadrats  
Ús global: Rpf./ (residencial plurifamiliar)  
Altures permeses: 1 i 8  
  
Parcel·la del carrer de Gibraltar, 9:  
Classificació: sòl urbà (SU)  
Qualificació: ENS-2 (1) Eixample  
Superfície: residencial plurifamiliar 459, 18 metres quadrats  
Ús global: Rpf./ (residencial plurifamiliar)  
Altures permeses: 1 i 8  
  
Aquestes parcel·les es troben inscrites en el Registre de la Propietat número 12 de València, amb les següents dades:  
- C/ Gibraltar, 7: finca: 25368, tom: 1945, llibre: 486 de la Secció Segona de Russafa, Foli: 29.   
- C/ Gibraltar, 9: finca: 25782, tom: 1950, llibre: 490 de la Secció Segona de Russafa, Foli: 142.  
La present ordre d'edificació implica la inclusió en el Registre Municipal de Solars i Edificis a Rehabilitar amb efectes merament declaratius i de publicitat, és a dir, qualsevol persona pot consultar el Registre i, per tant, tindre coneixement de l'ordre d'edificació que pesa sobre la propietat.  
Tercer. Notificar-ho als propietaris i altres titulars de drets reals, els quals, en el termini de dos mesos comptats des de la notificació, podran optar per:  
- Comprometre's a sol·licitar llicència d'edificació en un termini màxim addicional i improrrogable d'altres dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
- Manifestar la voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en la LOTUP, en la modalitat de pagament amb parts de l'edificació en règim de propietat horitzontal, sense que en tal cas pertoque la declaració d'incompliment del deure d'edificar.  
Quart. Sotmetre la present ordre a informació pública pel termini d'un mes mitjançant un anunci en el DOGV i en un periòdic de la província d'àmplia difusió.  
L'expedient es troba a la disposició dels interessats, per a examen i consulta, en el Servei d'Assessorament Urbanístic i Programació, situat en la segona planta del pati B de l'edifici de Tabacalera, situat al c/ Amadeu de Savoia, núm. 11, de València, així com en la Seu Electrònica de l'Ajuntament de València, accedint a «Carpeta ciutadana», «Les meues notificacions».  
Cinqué. Advertir als propietaris de les parcel·les, per al cas que optaren per sol·licitar llicència d'edificació en el termini addicional i improrrogable d'altres dos mesos, que si no sol·liciten llicència i efectivament construeixen, o si els informes tècnics i jurídics municipals impediren la concessió de la llicència, o una vegada obtinguda s'extingira per qualsevol de les causes d'extinció anormal de les llicències urbanístiques, decaurà automàticament la facultat addicional atorgada per a la seua sol·licitud i el procediment de declaració d'incompliment continuarà amb les següents conseqüències, de conformitat amb l'article 184.5.b de la LOTUP:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 % de conformitat amb les previsions de l'article 103.4 de la LOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
Sisé. Als efectes previstos en els articles 170 i 184.3 de la LOTUP, i una vegada notificat als propietaris, inscriviu els immobles en el Registre Municipal de Solars i Edificis a Rehabilitar i comuniqueu la present resolució al Registre de la Propietat.  
  
Seté. Traslladeu la present resolució als serveis de Planejament, Llicències Urbanístiques d'Obres d'Edificació i Gestió Urbanística.»  
  
  
València, 26 de juliol de 2021.- El secretari: Manuel Latorre Hernández.